《再使蜀道》
唐代·张说

眇眇葭萌道，苍苍褒斜谷。烟壑争晦深，云山共重复。

古来风尘子，同眩望乡目。芸阁有儒生，轺车倦驰逐。

青春客岷岭，白露摇江服。岁月镇羁孤，山川俄反覆。

鱼游恋深水，鸟迁恋乔木。如何别亲爱，坐去文章国。

蟋蟀鸣户庭，蟏蛸网琴筑。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。